CELEX: 22019D1074
Language: mt
Date: 2017-09-22 00:00:00
Title: Deċiżjoni tal-Kumitat Konġunt taż-ŻEE Nru 186/2017 tat-22 ta' Settembru 2017 li temenda l-Anness XVII (Proprjetà Intellettwali) tal-Ftehim ŻEE [2019/1074]

27.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/57
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 186/2017
         tat-22 ta' Settembru 2017
         li temenda l-Anness XVII (Proprjetà Intellettwali) tal-Ftehim ŻEE [2019/1074]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva 2014/26/UE tal-Parlament Ewropew u tal-Kunsill tas-26 ta’ Frar 2014 dwar l-immaniġġjar kollettiv tad-drittijiet tal-awtur u drittijiet relatati u ħruġ ta’ liċenzji multiterritorjali ta’ drittijiet f’xogħlijiet mużikali għall-użu onlajn fis-suq intern (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiddaħħal wara l-punt 10 (id-Direttiva 2012/28/UE tal-Parlament Ewropew u tal-Kunsill) tal-Anness XVI tal-Ftehim ŻEE:
            
                        “11.
                     
                     
                        
                           32014 L 0026: Id-Direttiva 2014/26/UE tal-Parlament Ewropew u tal-Kunsill tas-26 ta' Frar 2014 dwar l-immaniġġjar kollettiv tad-drittijiet tal-awtur u drittijiet relatati u ħruġ ta' liċenzji multiterritorjali ta' drittijiet f'xogħlijiet mużikali għall-użu online fis-suq intern (ĠU L 84, 20.3.2014, p. 72).
                        Id-dispożizzjonijiet tad-Direttiva, għall-finijiet ta' dan il-Ftehim, għandhom jinqraw bl-adattament li ġej:
                        
                                    (a)
                                 
                                 
                                    Fl-Artikolu 32 tad-Direttiva, il-kliem ‘l-Artikoli 101 u 102 tat-TFUE’ għandhom jaqraw ‘l-Artikoli 53 u 54 tal-Ftehim ŻEE’.
                                 
                              
                                    (b)
                                 
                                 
                                    L-Istati tal-EFTA jkunu intitolati li jipparteċipaw bis-sħiħ fil-ħidma tal-grupp ta’ esperti stabbilit bl-Artikolu 41 tad-Direttiva u fi ħdanu għandu jkollhom l-istess drittijiet u obbligi bħall-Istati Membri tal-UE, ħlief id-dritt għall-vot.
                                 
                              
                                    (c)
                                 
                                 
                                    Fl-Artikoli 5(8), fir-rigward tal-Istati tal-EFTA, il-kliem ‘10 ta’ Ottubru 2016’ isir ‘sitt xhur wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 186/2017 tat-22 ta’ Settembru 2017’.
                                 
                              
                                    (d)
                                 
                                 
                                    Fl-Artikolu 31, fir-rigward tal-Istati tal-EFTA, il-kliem ‘10 ta’ Ottubru 2017’ isir ‘sena wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 186/2017 tat-22 ta’ Settembru 2017’.
                                 
                              
                                    (e)
                                 
                                 
                                    Fl-Artikolu 36(3), fir-rigward tal-Istati tal-EFTA, il-kliem ‘10 ta’ April 2016’ jinqraw ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 186/2017 tat-22 ta’ Settembru 2017’.
                                 
                              
                                    (f)
                                 
                                 
                                    Fl-Artikolu 38(3), fir-rigward tal-Istati tal-EFTA, il-kliem ‘10 ta’ Ottubru 2017’ isir ‘18-il xahar wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 186/2017 tat-22 ta’ Settembru 2017’.
                                 
                              
                                    (g)
                                 
                                 
                                    Fl-Artikolu 39, fir-rigward tal-Istati tal-EFTA, il-kliem ‘10 ta’ April 2016’ jinqraw ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 186/2017 tat-22 ta’ Settembru 2017’.
                                 
                              
                                    (h)
                                 
                                 
                                    Fl-Artikolu 43, fir-rigward tal-Istati tal-EFTA, il-kliem ‘10 ta’ April 2016’ jinqraw ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 186/2017 tat-22 ta’ Settembru 2017’.”
                                 
                              
                  
         
            Artikolu 2
            It-testi tad-Direttiva 2014/26/UE bil-lingwa Iżlandiża u b’dik Norveġiża, li jridu jiġu ppubblikati fis-Suppliment dwar iż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-23 ta' Settembru 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-22 ta’ Settembru 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 84, 20.3.2014, p. 72.
         
         
            (*1)  Huma indikati rekwiżiti kostituzzjonali.